PMIndiaData/PMIndiaSum huggingface dataset:
மூன்றாவது இந்திய ஆப்பிரிக்க யூனியன் உச்சி மாநாடு 2015 ஆரம்பம் – பிரதமரின் அறிக்கை

மூன்றாவது இந்திய ஆப்பிரிக்க யூனியன் உச்சி மாநாட்டை அக்டோபர் 26 முதல் 29 வரை புது தில்லியில் ஏற்பாடு செய்வதில் இந்தியா பெருமை கொள்கிறது. இம்முறை இந்த மாநாடிற்கான அர்ப்பணிப்பு அதிகரிக்கப்பட்டு, 54 ஆப்பிரிக்க நாடுகளில் இருந்தும் ஆப்பிரிக்க யூனியனியன் இருந்தும் தலைவர்கள் அழைக்கப்பட்டு உள்ளனர். ஆப்பிரிக்காவிற்கு வெளியில் ஆப்பிரிக்க நாடுகள் பங்கேற்கும் மிகப் பெரிய உச்சி மாநாடாக இது அமைய உள்ளது. இந்த மாநாடு ஆப்பிரிக்கா மற்றும் இந்தியா இடையேயானசிறந்த வருங்காலத்திற்காக கொண்டுள்ள எதிர்பார்ப்பை பிரதிபலிக்கிறது. இந்தியா ஆப்பிரிக்காவிற்கு இடையேயான உறவு பரஸ்பரம் மரியாதை, நம்பிக்கை, ஒற்றுமை ஆகியவற்றைக் கொண்ட வரலாற்று சிறப்பு மிக்க உறவாகும். தற்போது இந்த உறவு மேலும் வளர்ச்சிக் கண்டு இரு நாடுகளும் பயன் அடையும் வகையில் உள்ளது. ஆப்பிரிக்காவின் பிரதான முதலீட்டாளராக இந்தியா உள்ளது. இந்தியா ஏறத்தாழ 30 பில்லியன் அமெரிக்க டாலர் அளவில் ஆப்பிரிக்காவில் முதலீடு செய்ததன் மூலம் வேலை வாய்ப்பு அதிகரித்துள்ளது. ஒருமித்த கருத்து கொண்டவர்களின் கைகள் இணையும் போது மூன்றாவது இந்திய ஆப்பிரிக்க குழு மாநாடு, இரு நாடுகளுக்கும் இடையேயான உறவை மேலும் உறுதி செய்யும் பயணத்தின் முக்கிய நிகழ்வாக அமையும். இந்திய ஆப்பிரிக்க யூனியன் மாநாட்டில் பல்வேறு நிகழ்ச்சிகள் ஏற்பாடு செய்யப்பட்டுள்ளது. இந்திய ஆப்பிரிக்க நாட்டின் வர்த்தக அமைச்சர்களும் தொழில் அதிபர்கள் கொண்ட சிறப்பு குழு அக்டோபர் 23ம் தேதி சந்திக்க உள்ளது. மாநாடு நடைபெறும் இடத்தில் அக்டோபர் 27 மற்றும் 29ம் தேதிகளில் முன்னனி இந்திய வர்த்தகம் மற்றும் தொழில் பிரிவின் தொழில் சார்ந்த கண்காட்சி ஏற்பாடு செய்யப்பட்டுள்ளது. இந்திய ஆப்பிரிக்க ஒத்துழைப்பு சம்பந்தமான பல்வேறு போட்டிகளை மத்திய கல்வி வாரியம் ஏற்பாடு செய்துள்ளது. இதில் 16,000க்கும் மேற்பட்ட பள்ளிகள் பங்கேற்க உள்ளன. •••••
ஸ்வீடன் நாட்டின் அடுத்த பிரதமராக தேர்ந்தெடுக்கப்பட்டுள்ள மாண்புமிகு கிறிஸ்டர்சனுக்கு பிரதமர் வாழ்த்து

ஸ்வீடன் நாட்டின் அடுத்த பிரதமராக தேர்ந்தெடுக்கப்பட்டுள்ள மாண்புமிகு கிறிஸ்டர்சனுக்கு பிரதமர் திரு.நரேந்திர மோடி வாழ்த்துத் தெரிவித்துள்ளார். இது குறித்து பிரதமர் விடுத்துள்ள ட்விட்டர் பதிவில்; “ஸ்வீடன் நாட்டின் அடுத்த பிரதமராக தேர்ந்தெடுக்கப்பட்டுள்ள மாண்புமிகு கிறிஸ்டர்சனுக்கு வாழ்த்துக்கள். நமது நாடுகளுக்கு இடையே உள்ள பன்முக கூட்டாண்மையை மேலும் வலுப்படுத்த ஒருங்கிணைந்து செயல்படுவதை நான் எதிர்நோக்கி உள்ளேன்” என்று குறிப்பிட்டுள்ளார்.
முதலீட்டுகளை ஈர்ப்பதற்கான ரீ-இன்வெஸ்ட் 2020-ஐ நவம்பர் 26 அன்று பிரதமர் தொடங்கி வைக்கிறார்

மூன்றாவது சர்வதேச புதுப்பிக்கத்தக்க எரிசக்தி முதலீட்டு மாநாடு மற்றும் கண்காட்சியை (ரீ–இன்வெஸ்ட் 2020), 2020 நவம்பர் 26 அன்று மாலை 5.30 மணிக்கு காணொலி மூலம் பிரதமர் திரு நரேந்திர மோடி துவக்கி வைக்கிறார். புதிய மற்றும் புதுப்பிக்கத்தக்க எரிசக்தி அமைச்சகத்தால் நடத்தப்படும் இந்த மாநாடு, 2020 நவம்பர் 26 முதல் 28 வரை நடக்கவிருக்கிறது. ரீ–இன்வெஸ்ட் 2020-ஐ பற்றி 'நீடித்த எரிசக்தி மாற்றத்துக்கான புதுமைகள்' என்பது ரீ–இன்வெஸ்ட் 2020-இன் மையக்கருவாகும். புதுப்பிக்கத்தக்க மற்றும் எதிர்காலத்துக்கான எரிசக்தி வாய்ப்புகள் மற்றும் உற்பத்தியாளர்கள், உருவாக்குபவர்கள், முதலீட்டாளர்கள் மற்றும் கண்டுபிடிப்பாளர்களுக்கான கண்காட்சி ஆகியவை இந்த மூன்று நாள் மாநாட்டின் முக்கிய அம்சங்களாகும். 75-க்கும் அதிகமான சர்வதேச அமைச்சர் குழுக்கள், 1,000-க்கும் அதிகமான சர்வதேச தொழில்துறை தலைவர்கள், மற்றும் 50,000 பிரமுகர்கள் இதில் பங்கேற்கின்றனர். புதுப்பிக்கத்தக்க எரிசக்தியின் மேம்பாடு மற்றும் பயன்பாட்டை உலகளவில் அதிகரித்தல் மற்றும் சர்வதேச முதலீட்டாளர்களை இந்திய எரிசக்தித் துறையினருடன் இணைத்தல் ஆகியவை இதன் நோக்கங்களாகும். 2015 மற்றும் 2018 ஆகிய ஆண்டுகளில் நடந்த முதல் இரண்டு மாநாடுகளின் வெற்றியைத் தொடர்ந்து, புதுப்பிக்கத்தக்க எரிசக்தி துறையில் முதலீடுகளை ஊக்குவிப்பதற்கான சர்வதேச தளத்தை வழங்குவதற்காக இந்த மாநாடு நடத்தப்படுகிறது. —–
புவனேஸ்வர், பிஜு பட்நாயக் விமானநிலையத்தில் உள்ள சாலையை அகலப்படுத்துவதற்காக இந்திய விமானநிலையங்கள் ஆணைக் குழு மற்றும் ஒடிசா அரசுக்கு இடையே நிலபரிமாற்றத்திற்கு அமைச்சரவை ஒப்புதல்

பிரதமர் திரு. நரேந்திர மோடியின் தலைமையில் கூடிய மத்திய அமைச்சரவை, ஒடிசா அரசு அளித்த 1.6 ஏக்கர் நிலத்திற்கு இணையாக இந்திய விமானநிலையங்கள் ஆணைக் குழுவின் (ஏ.ஏ.ஐ.) 1.6 ஏக்கர் நிலத்தை பரிமாற்றத்திற்கு ஒப்புதல் வழங்கியுள்ளது. இந்திய விமான நிலையங்கள் ஆணைக் குழுவின் 1.6 ஏக்கர் நிலத்திற்கு மாற்றாக மாநில 1.6 ஏக்கர் நிலம் அளிக்க முன்வந்துள்ளதோடு, அந்நிலத்தில் இந்திய விமானநிலையங்கள் ஆணைக் குழுவிற்கு சொந்தமான தற்போதைய உட்கட்டமைப்புகளை தனது சொந்த செலவில் மாற்றி வைக்கவும் ஒப்புக் கொண்டுள்ளது. மேலும், மாநில அரசு அளித்துள்ள இடம், தற்போதுள்ள விமான நிலையத்தை ஒட்டி அமைந்துள்ளது. அதனை இணை ஊர்தி சாலை அமைக்க இந்திய விமானநிலையங்கள் ஆணைக் குழு, பயன்படுத்திக் கொள்ளும். இந்த நிலபரிமாற்றம் மாநில அரசு மற்றும் இந்திய விமானநிலையங்கள் ஆணைக் குழு மட்டும் பயன் அளிப்பதோடு, மக்களுக்கும் பயன் அளிக்கும். ஒதிசா அரசு, புவனேஸ்வர் விமான நிலையத்திற்கு அருகில் உள்ள மாநில அரசுக்கு சொந்தமான சாலையை (ஏக்மாரா மார்க்/பாலாஷ்பள்ளி சாலை என அழைக்கப்படும்) முக்கிய பிரமுகர்கள் வருகையின்போது பாதுகாப்பு ஏற்பாடுகள் அளிக்கவும், பொதுமக்கள் பயன்பாட்டிற்கான பாதுகாப்பான பயன்படுத்தும் வகையில் விரிவுபடுத்த உள்ளது. இதற்காக இந்திய விமானநிலையங்கள் ஆணைக் குழுவிற்கு சொந்தமான 1.6 ஏக்கர் நிலம் மாநில அரசிற்கு தேவைப்பட்டது.
பழம்பெரும் நடிகர் சயீத் ஜாப்ரே மறைவிற்கு பிரதமர் இரங்கல்

பழம்பெரும் நடிகர் சயீத் ஜாப்ரே மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். “திரு. சயீத் ஜாப்ரே பன்முக திறமைகளைக் கொண்ட நடிகர். அவரது புகழும் பன்முகத்தன்மையும் என்றும் நம் நினைவில் நிற்கும். அவரின் மறைவிற்கு எனது இரங்கலை தெரிவித்துக்கொள்கிறேன்” என்று பிரதமர் கூறியுள்ளார்.
ஆயுஷ்மான் பாரதம் கீழ் சுகாதார உறுதித் திட்டம் தொடக்கத்திற்கான ஆயத்தப் பணிகள் குறித்து பிரதமர் ஆய்வு

ஆயுஷ்மான பாரதம் கீழ் சுகாதார உறுதித் திட்டம் என்னும் இலட்சியத் திட்டம் தொடக்கத்திற்கான ஏற்பாடுகளில் முன்னேற்றம் குறித்து பிரதமர் திரு. நரேந்திர மோடி இன்று ஆய்வு செய்தார். இந்த சுகாதார உறுதித் திட்டத்தை சுமுகமாகவும் விரைவாகவும் நடைமுறைப்படுத்துவதற்காக மாநிலங்களுடன் ஆலோசனைகள் உள்ளிட்ட ஏற்பாடுகளில் இதுவரை மேற்கொள்ளப்பட்டுள்ள பணிகள் குறித்து பிரதமரிடம் எடுத்துரைக்கப்பட்ட்து. குடும்பம் ஒன்றுக்கு தலா ரூ. 5 லட்சம் வரையிலான நிதியுதவியை இந்தத் திட்டம் அளிக்கிறது. 10 கோடி ஏழை மற்றும் நலிந்த குடும்பங்களை இந்த திட்டத்தின் கீழ் கொண்டு வர இலக்கு நிர்ணயிக்கப்பட்டுள்ளது. இந்தத் திட்டத்தின் கீழ் சமுதாயத்தில் உள்ள ஏழை மற்றும் ஒடுக்கப்பட்டக் குடும்பங்களுக்கு அதிகபட்சப் பயன்களை அளிக்க வேண்டியதன் முக்கியத்துவத்தை பிரதமர் வலியுறுத்தினார். சுகாதாரம் மற்றும் குடும்ப நல்வாழ்வுத் துறை, நிதி ஆயோக் மற்றும் பிரதமர் அலுவலக உயர் அதிகாரிகள் இந்தத் திட்டத்தின் பல்வேறு அம்சங்கள் குறித்து பிரதமரிடம் விளக்கினார்கள். கடந்த மாதம் சத்தீஸ்கர் மாநிலம் பீஜப்பூரில் அம்பேத்கர் பிறந்த நாளையொட்டி ஆயுஷ்மான பாரத் கீழ் முதலாவது ஆரோக்கிய மற்றும் நல்வாழ்வு மையத்தை பிரதமர் திறந்து வைத்தார்.
பிரதமரின் தேசிய நிவாரண நிதிக்கு ரூ.1.9 கோடி கோவா முதல்வர் வழங்கினார்

கோவா முதல்வர் திரு. லட்சுமிகாந்த் பார்சேகர் தில்லியில் இன்று பிரதமர் திரு. நரேந்திர மோடியை சந்தித்தார். பிரதமரின் தேசிய நிவாரண நிதிக்கு கோவா முதல்வர் சுமார் ரூ.1.9 கோடிக்கான காசோலையை அப்போது வழங்கினார். இந்த சந்திப்பின்போது பாதுகாப்பு அமைச்சர் திரு. மனோகர் பாரிக்கர் உடனிருந்தார்.
ராஜஸ்தான் மற்றும் மேற்குவங்கத்தில் உள்ள செயற்கைக்கோள் மையங்களுடன் மத்தியப்பிரதேச மாநிலத்தின் அம்லாஹா பகுதியில் உணவு தானியங்கள் ஆய்வு அமைப்பை ஐ.சி.ஏ.ஆர்.டி.ஏ. அமைக்க மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் கீழ்க்காணும் நடவடிக்கைகளுக்கு ஒப்புதல் அளிக்கப்பட்டது. (அ) ராஜஸ்தான் (இயற்கை வள மேலாண்மைக்கு), மேற்குவஙகத்தில் (பருப்பு வகைகளுக்கு) உள்ள செயற்கைக்கோள் மையங்களுடன் மத்தியப்பிரதேச மாநிலம், சேகூர், அம்லாஹா-வில் உணவு தானியங்கள் ஆய்வு அமைப்பை (FLRP) இரண்டாவது கட்டமாக வறண்ட பகுதிகளில் வேளாண்மை ஆய்வுக்கான சர்வதேச மையம் (ICARDA) அமைக்க ஒப்புதல் அளிக்கப்பட்டது. (ஆ) சேகூரின் அம்லாஹா பண்ணையில் உள்ள நிலத்தை (70.99 ஹெக்டேர்கள், 175.42 ஏக்கர்) மத்தியப் பிரதேச அரசு வழங்கும். இதற்காக ஏக்கருக்கு ஆண்டுக்கு ரூ.1 என்ற அடிப்படையில், 30 ஆண்டுகளுக்கு மத்தியப்பிரதேச அரசுடன் குத்தகை ஒப்பந்தம் கையெழுத்திடப்படும். இதனைத் தொடர்ந்து, மத்தியப்பிரதேசத்தில் உணவு தானியங்கள் ஆய்வு அமைப்பை (FLRP) ஏற்படுத்துவதற்காக இந்த நிலம், ICARDA-க்கு குத்தகைக்கு விடப்படும். (இ) ஐக்கிய நாடுகள் (உரிமைகள் மற்றும் சலுகைகள்) சட்டம் 1947-ன் 3-வது பிரிவில் குறிப்பிட்டுள்ளபடி, ICARDA-வின் உணவு தானியங்கள் ஆய்வு அமைப்புக்கு சர்வதேச அந்தஸ்து வழங்க கொள்கை அடிப்படையில் அமைச்சரவை ஒப்புதல் வழங்கியது. (ஈ) ஆய்வு அமைப்பை ஏற்படுத்துவதற்கான நடவடிக்கைகளை இந்திய அரசின் சார்பில் மேற்கொள்வதற்கு வேளாண் ஆய்வுத் துறைக்கு (DARE) அங்கீகாரம் அளிக்கப்படுகிறது. (உ) உணவு தானியங்கள் ஆய்வு அமைப்பை உருவாக்கும் விவகாரத்தில் ICAR மற்றும் ICARDA இடையே கையெழுத்தாகும் துணை ஒப்பந்தத்தில், தேவைப்பட்டால், தொழில்நுட்ப மாற்றங்களை செய்ய வேளாண் அமைச்சகத்துக்கு அங்கீகாரம் அளிக்கப்படுகிறது. உணவு தானியங்களுக்கான ஆய்வு அமைப்பை இந்தியாவில் அமைப்பதன் மூலம், அதிகரித்துவரும் உணவு பாதுகாப்பு சவால்களை எதிர்கொள்வதில் தலைசிறந்த சர்வதேச அறிவியல் திறனை இந்தியாவால் பயன்படுத்திக் கொள்ள முடியும். உணவு தானியங்கள் ஆய்வு அமைப்பு மேற்கொள்ளும் ஆய்வு முடிவுகளை இந்தியாவில் சிறப்பான முறையில் பயன்படுத்திக் கொள்ள முடியும். வேளாண் துறை ஆய்வில் உலகிலேயே மிகப்பெரும் மையமாக இந்தியாவை மிகப்பெரிய சர்வதேச ஆய்வு மற்றும் மேம்பாட்டு அமைப்பு மாற்றும். இதன்மூலம், நாட்டுக்கு ஆய்வு மற்றும் மேம்பாட்டுத் துறையில் முதலீடு மேலும் கிடைக்கும். இந்த ஆய்வு மையத்தை, சர்வதேச அமைப்பு ஏற்படுத்துகிறது. புத்தாக்க முயற்சிகளை மேற்கொள்வதிலும், வறண்ட நிலப் பகுதிகளுக்கு ஏற்ற உணவு தானிய வகைகளை உருவாக்கும் வானிலைக்கு ஏற்ற தொழில்நுட்பங்களிலும் சிறந்த அனுபவத்தை, வறண்ட பகுதிகளில் வேளாண்மை ஆய்வுக்கான சர்வதேச மையம் (ICARDA) கொண்டுள்ளது. நிலப்பகுதி அடிப்படையில், பயிறு மற்றும் கால்நடை உற்பத்தியை அதிகரிக்க, பல்துறை நிபுணத்துவம் கொண்ட விஞ்ஞானிகள் குழு மூலமாக ICARDA ஆய்வு மேற்கொள்ளும். வறுமை ஒழிப்பு, உணவு பாதுகாப்பை மேம்படுத்துதல், ஊட்டச்சத்து மற்றும் சுகாதாரத்தை அதிகரித்தல், இயற்கை வளங்கள் அமைப்பை நீடிக்கச் செய்தல் ஆகியவற்றுக்கு இந்த அமைப்பு, பங்களிப்பை செய்யும். இந்த ஆய்வின் முடிவுகளால், அனைத்துப் பிராந்தியங்களிலும் உள்ள பெரிய, சிறு அல்லது குறு விவசாயிகள் பயன்பெறுவார்கள். இந்த அமைப்பால் உருவாக்கப்படும் தொழில்நுட்பங்களைப் பயன்படுத்திக் கொள்ள அனைத்து விவசாயிகளுக்கும் தகுதி உள்ளது. இந்தத் திட்டம், அனைவருக்கும் சமமானது மற்றும் அனைவரையும் உள்ளடக்கியது.
மலையாள புத்தாண்டு தினத்தையொட்டி நாட்டு மக்களுக்கு பிரதமர் வாழ்த்து

பிரதமர் திரு நரேந்திர மோடி, மலையாள புத்தாண்டு தினத்தையொட்டி நாட்டு மக்களுக்கு வாழ்த்து தெரிவித்துள்ளார். “ சிங்க மாதம் துவங்கியுள்ளது, அனைவருக்கும், குறிப்பாக எனது மலையாள சகோதர சகோதரிகளுக்கு நல்வாழ்த்துகளைத் தெரிவித்துக் கொள்கிறேன். பிறக்கும் இந்தப் புதிய புத்தாண்டு, வெற்றியையும், நல்ல உடல் நலத்தையும், வளத்தையும் அனைவருக்கும் கொண்டு வரட்டும்” என்று பிரதமர் கூறியுள்ளார்.
8 ஆண்டு சேவை, நல்லாட்சி மற்றும் ஏழைகள் நலனை பிரதமர் பகிர்ந்துள்ளார்- ‘8ஆண்டு சேவை- பல்வேறு துறைகளிலும் இந்தியாவின் முன்னேற்றப்பயணம்’

பிரதமர் திரு நரேந்திர மோடி தமது 8 ஆண்டு கால சேவை, நல்லாட்சி மற்றும் ஏழைகள் நலன் குறித்த முக்கிய அம்சங்களை, narendramodi.in வலைதளத்திலும், நமோ செயலியிலும் பகிர்ந்துள்ளார். பிரதமர் வெளியிட்டுள்ள தொடர் டுவிட்டர் பதிவுகளில்: “கடந்த எட்டு ஆண்டுகள் மக்களின் எதிர்பார்ப்புகளை பூர்த்தி செய்ய பயன்பட்டது. சேவை, நல்லாட்சி மற்றும் ஏழைகளின் நலன் என்ற எங்களது குறிக்கோளை பூர்த்தி செய்ய நாங்கள் உறுதிபூண்டுள்ளோம். நமோ செயலியில் உள்ள முன்னேற்றப்பயணம் பற்றிய பிரிவு, உங்களை இந்த வளர்ச்சிப் பயணத்திற்கு அழைத்து செல்லும். #8YearsOfSeva #8YearsOfSeva பற்றிய எந்த ஒரு பிரிவையும் நமோ செயலி விட்டுவிடவில்லை. வினாடி-வினா, வார்த்தை தேடுதல், பட விளக்க ஊகப்பிரிவு போன்ற பல புதுமையான வழிகளில் விளக்கப்பட்டுள்ளது. இதனை காணுமாறு உங்கள் அனைவரையும், குறிப்பாக எனதருமை இளம் நண்பர்களை நான் கேட்டுக்கொள்கிறேன் https://8years.narendramodi.in”.
டாக்டர் ராம் மனோகர் லோகியாவின் பிறந்தநாளில் அவருக்குப் பிரதமர் புகழஞ்சலி செலுத்தியுள்ளார்

டாக்டர் ராம் மனோகர் லோகியாவின் பிறந்தநாளில் அவருக்குப் பிரதமர் திரு.நரேந்திர மோடி புகழஞ்சலி செலுத்தியுள்ளார். டாக்டர் லோகியாவிடமிருந்து லின்லித்கோ பிரபுவுக்கு அனுப்பப்பட்ட கடிதம் மற்றும் டாக்டர் லோகியாவின் தந்தைக்கும், அவருக்கும் இடையேயான கடிதப் போக்குவரத்து ஆகியவை பற்றி வரலாற்றுப் பக்கங்களில் இருந்து எடுக்கப்பட்ட சில சுவையான தகவல்களை இந்நாளில் அவர் பகிர்ந்துள்ளார். தொடர்ச்சியான டுவிட்டர்களில் பிரதமர் கூறியிருப்பதாவது; “டாக்டர் ராம் மனோகர் லோகியாவை அவரது பிறந்தநாளில் நினைவுகூர்கிறேன். வரலாற்று நிகழ்வுகள் பலவற்றில் முன்னணியில் இருந்துள்ள அவர், நமது விடுதலைப் போராட்டத்தில் முக்கியப் பங்கு வகித்துள்ளார். கொள்கை சார்ந்த அரசியல், அறிவுத்திறன் ஆகியவற்றுக்காக அவர் மிகவும் மதிக்கப்படுகிறார்.” “டாக்டர் லோகியாவிடமிருந்து லின்லித்கோ பிரபுவுக்கு அனுப்பப்பட்ட கடிதம் மற்றும் டாக்டர் லோகியாவின் தந்தைக்கும், அவருக்கும் இடையேயான கடிதப் போக்குவரத்து ஆகியவை பற்றி வரலாற்றுப் பக்கங்களில் இருந்து சில சுவையான தகவல்கள்.”
அமெரிக்க அதிபர் தேர்தலில் வெற்றி பெற்றமைக்காக டொனால்ட் டிரம்பிற்கு பிரதமர் வாழ்த்து

அமெரிக்க அதிபர் தேர்தலில் வெற்றிபெற்றமைக்காக திரு. டொனால்ட் டிரம்பிற்கு பிரதமர் திரு. நரேந்திர மோடி இன்று வாழ்த்து தெரிவித்தார். “அமெரிக்காவின் 45வது அதிபராக தேர்வு பெற்றமைக்காக திரு. டொனால்ட் டிரம்ப் அவர்களே உங்களுக்கு வாழ்த்துகள். உங்கள் தேர்தல் பிரசாரத்தின் போது இந்தியா மீது தாங்கள் காட்டிய நட்புணர்விற்காக நாங்கள் பாராட்டுகிறோம். இந்தியா-அமெரிக்கா இடையேயான இருதரப்பு உறவுகளை மேலும் உயரத்திற்கு கொண்டு செல்லவதற்காக உங்களுடன் நெருங்கி பணியாற்ற நாங்கள் ஆவலுடன் எதிர்நோக்குகிறோம்” என்று பிரதமர் திரு நரேந்திர மோடி தனது வாழ்த்து செய்தியில் குறிப்பிட்டுள்ளார்.
13-வது பிரிக்ஸ் உச்சி மாநாட்டிற்கு பிரதமர் தலைமை வகித்தார்

13-வது பிரிக்ஸ் உச்சி மாநாட்டிற்கு பிரதமர் திரு நரேந்திர மோடி காணொலி மூலம் இன்று தலைமை வகித்தார். பிரிக்ஸ்@15: தொடர்ச்சி, ஒருங்கிணைப்பு மற்றும் ஒத்த கருத்துக்கான பிரிக்ஸ் நாடுகளுக்கு இடையேயான ஒத்துழைப்பு (BRICS@15: Intra BRICS Cooperation for Continuity, Consolidation and Consensus) என்பதை உச்சி மாநாட்டின் மையக்கருவாக இந்தியா தேர்ந்தெடுத்தது. பிரிக்ஸ் தலைவர்களான பிரேசில் அதிபர் திரு ஜெய்ர் பொல்சனாரோ, ரஷ்ய அதிபர் திரு விளாடிமிர் புடின், சீன அதிபர் திரு ஷி ஜின்பிங், தென் ஆப்பிரிக்க அதிபர் திரு சிரில் ராமபோசா ஆகியோர் உச்சி மாநாட்டில் பங்கேற்றனர். இந்தியாவின் தலைமை பொறுப்பின் போது அனைத்து பிரிக்ஸ் பங்குதாரர்களிடமிருந்து முழு ஒத்துழைப்பை இந்தியா பெற்றதற்காக பிரதமர் நன்றி தெரிவித்தார். இதன் மூலம் பல்வேறு புதிய முன்முயற்சிகள் சாத்தியமாகின. பிரிக்ஸ் டிஜிட்டல் சுகாதார மாநாடு, பல்முனை சீர்திருத்தங்கள் குறித்த பிரிக்ஸ் அமைச்சர்களின் முதல் கூட்டறிக்கை, பிரிக்ஸ் பயங்கரவாத எதிர்ப்பு திட்டம், தொலைதூர திறனறி செயற்கைக்கோள்கள் துறையில் ஒத்துழைப்புக்கான ஒப்பந்தம், பிரிக்ஸ் மெய்நிகர் தடுப்பூசி ஆராய்ச்சி & மேம்பாட்டு மையம், பசுமை சுற்றுலாவுக்கான பிரிக்ஸ் கூட்டணி ஆகியவை இவற்றில் அடங்கும். கொவிட்டுக்கு பிந்தைய சர்வதேச மீட்சியில் பிரிக்ஸ் நாடுகள் ஆற்றக்கூடிய பங்கு குறித்து பிரதமர் எடுத்துரைத்தார். ஆப்கானிஸ்தானின் சமீபத்திய நிகழ்வுகள் உள்ளிட்ட முக்கிய பிராந்திய மற்றும் சர்வதேச விஷயங்கள் குறித்து தலைவர்கள் ஆலோசித்தனர். பிரிக்ஸ் பயங்கரவாத எதிர்ப்பு திட்டத்தை செயல்படுத்துவதை துரிதப்படுத்த பிரிக்ஸ் பங்குதாரர்கள் ஒத்துக்கொண்டனர். கூட்டத்தின் இறுதியில் ‘புதுதில்லி பிரகடனம்’ தலைவர்களால் நிறைவேற்றப்பட்டது. மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1753667
கேன்ஸ் திரைப்பட விழா மகத்தான வெற்றிபெற பிரதமர் நரேந்திர மோடி வாழ்த்து தெரிவித்துள்ளார்

கேன்ஸ் திரைப்பட விழாவில் இந்த ஆண்டு கவுரத்திற்குரிய நாடாக இந்தியா பங்கேற்பது குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார். இந்திய சுதந்திரத்தின் 75 வது ஆண்டு விழாவும் கேன்ஸ் திரைப்பட விழாவின் 75 வது ஆண்டு விழாவும் இந்தியா –பிரான்ஸ் இடையேயான தூதரக உறவுகளின் 75 ஆவது ஆண்டும் ஒருங்கிணையும் தருணத்தில் இந்தியாவின் பங்கேற்பு அமைந்துள்ளது என்று பிரதமர் குறிப்பிட்டுள்ளார். உலகில் மிக அதிக எண்ணிக்கையில் திரைப்படங்களை தயாரிக்கும் நாடு என்ற நிலையில் உள்ள இந்தியா திரைப்பட துறையில் குறிப்பிடத்தக்க விசித்திரங்களை கொண்டுள்ளது என்றும் வளமான பாரம்பரியமும், பன்முக கலாச்சாரமும் நமது பலம் என்றும் பிரதமர் கூறினார். திரைப்படத்துறையில் வணிகத்தை எளிதாக்க இந்தியாவின் உறுதிப்பாட்டை வலியுறுத்திய திரு நரேந்திரமோடி சர்வதேச ரீதியில் கூட்டு தயாரிப்பை ஒற்றை சாளர முறையில் உறுதி செய்திருப்பதை சுட்டிக்காட்டினார். உலகின் திரைப்பட தயாரிப்பாளர்களுக்கு தடையில்லா வாய்ப்புகளை இந்தியா வழங்குகிறது என்றும் அவர் கூறியுள்ளார்.சத்தியஜித் ரேயின் நூற்றாண்டை இந்தியா கொண்டாடும் நிலையில், அவரது திரைப்படம் கேன்ஸ் விழாவில் தொன்மையான திரைப்படங்கள் பிரிவில் திரையிடப்படுவதற்கும் பிரதமர் மகிழ்ச்சி தெரிவித்துள்ளார். ——
ஸ்ரீ சுத்தூர் மடத்தில் நடைபெற்ற நிகழ்ச்சியில் பிரதமர் பங்கேற்பு

மைசூரில் உள்ள ஸ்ரீ சுத்தூர் மடத்தில் இன்று நடைபெற்ற நிகழ்ச்சி ஒன்றில் பிரதமர் திரு நரேந்திர மோடி கலந்து கொண்டார். மேதகு ஜகத்குரு ஸ்ரீ சிவராத்திரி தேசிகேந்திரா மஹாஸ்வாமி, ஸ்ரீ சித்தேஸ்வரா சுவாமி, கர்நாடக ஆளுநர் திரு தாவர் சந்த் கெலாட், முதலமைச்சர் திரு பசவராஜ் பொம்மை மற்றும் மத்திய அமைச்சர் திரு பிரல்ஹாத் ஜோஷி ஆகியோர் நிகழ்ச்சியில் பங்கேற்றனர்‌. நிகழ்ச்சியில் உரையாற்றிய பிரதமர், சாமுண்டீஸ்வரி அன்னையை வணங்கியதோடு, துறவிகளுடன் கலந்து கொள்வதற்கு தமது நன்றியையும் தெரிவித்துக் கொண்டார். நாரத பக்தி சூத்திரம், சிவ சூத்திரம் மற்றும் பதஞ்சலி யோகா சூத்திரம் ஆகியவற்றிற்கு ஸ்ரீ சித்தேஸ்வரா சுவாமியின் உரைகளை பிரதமர் மக்களுக்கு அர்ப்பணித்தார். “காலமும், நேரமும் மாறியதால் இந்தியா ஏராளமான இன்னல்களை சந்தித்தது. ஆனால் இந்தியாவின் உணர்வு குறைந்தபோது, நாடு முழுவதும் உள்ள துறவிகளும் முனிவர்களும் நாட்டின் உணர்வை மீட்டெடுத்தனர்”, என்று பிரதமர் தெரிவித்தார். நூற்றாண்டுகளின் கடினமான காலகட்டத்தில், ஆலயங்களும், மடங்களும் கலாச்சாரத்தையும், அறிவையும் நிலைத்திருக்கச் செய்தன, என்றார் அவர். உண்மைத் தன்மையின் இருப்பு, வெறும் ஆராய்ச்சியின் அடிப்படையானதல்ல, மாறாக சேவை மற்றும் தியாகத்தை அடிப்படையாகக் கொண்டது என்று பிரதமர் குறிப்பிட்டார். சேவையையும் தியாகத்தையும், நம்பிக்கையைவிட மேலானதாகக் கொண்டுள்ள உணர்வுகளுக்கு ஸ்ரீ சுத்தூர் மடம் மற்றும் ஜே.எஸ்.எஸ். மகா வித்யாபீடம் ஆகியவை சிறந்த உதாரணங்கள். தெற்கு இந்தியாவின் சமத்துவம் மற்றும் ஆன்மீக கலாச்சாரம் பற்றி பேசுகையில், “நம் சமூகத்திற்கு பகவான் பசவேஸ்வரா வழங்கியுள்ள ஆற்றல், ஜனநாயகத்தின் கோட்பாடுகள், கல்வி மற்றும் சமத்துவம் ஆகியவை இன்றும் இந்தியாவின் அடித்தளமாக விளங்குகின்றன”, என்று பிரதமர் கூறினார். துறவிகளின் போதனைகளுக்கு இணங்க, அனைவரின் முயற்சியுடன் செயல்பட தற்போதைய ‘அமிர்த காலம்' ஓர் சிறந்த தருணம் என்று அவர் குறிப்பிட்டார். இதற்காக, தேசிய உறுதிப்பாடுகளுடன் நமது முயற்சிகளை இணைப்பது அவசியம் என்று அவர் வலியுறுத்தினார். “கல்வித்துறையில், தேசிய கல்வி கொள்கை என்ற உதாரணம் இன்று நம் முன்னே உள்ளது. நாட்டின் இயற்கையின் ஒரு பகுதியாக, நமது புதிய தலைமுறையினர் முன்னேறுவதற்கான வாய்ப்புகள் அவர்களுக்கு வழங்கப்பட வேண்டும். இதற்காக உள்ளூர் மொழிகளில் வாய்ப்புகள் அளிக்கப்படுகின்றன”, என்று பிரதமர் தெரிவித்தார். நாட்டின் பாரம்பரியத்தை மக்கள் ஒவ்வொருவரும் தெரிந்து கொள்வதற்கான முயற்சியை அரசு மேற்கொண்டு வருவதாகக் கூறிய அவர், இதுபோன்ற பிரச்சாரங்களிலும், பெண் கல்வி, சுற்றுச்சூழல், நீர் சேமிப்பு மற்றும் தூய்மை இந்தியா போன்ற திட்டங்களிலும் ஆன்மீக அமைப்புகளின் பங்களிப்பை அடிக்கோடிட்டுக் காட்டினார்.
புதுப்பிக்கத்தக்க எரிசக்தித்துறையில் இந்தியா-மொராக்கோ இடையிலான ஒத்துழைப்புக்கு மத்திய அமைச்சரவை ஒப்புதல்

பிரதமர் திரு. நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், புதுப்பிக்கவல்ல எரிசக்தித் துறையில் இந்தியா – மொராக்கோ ஒத்துழைப்பிற்கான புரிந்துணர்வு ஒப்பந்தத்திற்கு, பின்னேற்பு ஒப்புதல் வழங்கப்பட்டது. இந்த ஒப்பந்தம் 2018, ஏப்ரல் 10-அன்று புதுதில்லியில் கையெழுத்தானது. புதிய மற்றும் புதுப்பிக்கவல்ல எரிசக்தித் துறையில், பரஸ்பர ஆதாயம், சமத்துவம் மற்றும் பரஸ்பர பரிமாற்றம் அடிப்படையில், இருதரப்பு தொழில்நுட்ப ஒத்துழைப்புகளை மேம்படுத்த, இருதரப்பிலும் அமைப்பு ரீதியான ஒத்துழைப்புகளை ஏற்படுத்தவும் இந்த ஒப்பந்தம் வகைசெய்கிறது. அத்துடன், ஒத்துழைப்புக்கான வாய்ப்புகளை கண்காணித்து, மறுஆய்வு செய்வதுடன் அதுகுறித்து விவாதிப்பதற்கான கூட்டு நடவடிக்கைக் குழு ஒன்றை ஏற்படுத்தவும் இந்த ஒப்பந்தத்தில் வகை செய்யப்பட்டுள்ளது. மேலும், நிபுணத்துவம் மற்றும் தகவல் சங்கிலித் தொடர்புகளை பரிமாறிக் கொள்ளும் நோக்கிலும் இந்த ஒப்பந்தம் செய்யப்பட்டுள்ளது. இதுதவிர, இருநாடுகளிடையேயான இருதரப்பு ஒத்துழைப்புகளை வலுப்படுத்தவும் இந்த ஒப்பந்தம் உதவும்.
மும்பையில் நடைபெற்ற விழாவில் லதா தீனாநாத் மங்கேஷ்கர் விருதை பிரதமர் பெற்றார், நாட்டு மக்கள் அனைவருக்கும் விருதை அர்ப்பணிப்பதாக அறிவிப்பு

மும்பையில் இன்று நடைபெற்ற மாஸ்டர் தீனாநாத் மங்கேஷ்கர் விருது வழங்கும் விழாவில் பிரதமர் திரு நரேந்திர மோடி கலந்து கொண்டார். இந்த நிகழ்வில் முதலாவது லதா தீனாநாத் மங்கேஷ்கர் விருது பிரதமருக்கு வழங்கப்பட்டது. பாரத ரத்னா லதா மங்கேஷ்கரின் நினைவாக நிறுவப்பட்ட இந்த விருது, தேசத்தை கட்டியெழுப்புவதில் சிறந்த பங்களிப்பிற்காக ஒவ்வொரு ஆண்டும் ஒருவருக்கு பிரத்யேகமாக வழங்கப்படும். மகாராஷ்டிரா ஆளுநர் திரு பகத்சிங் கோஷ்யாரி, மங்கேஷ்கர் குடும்பத்தினர் உள்ளிட்டோர் நிகழ்ச்சியில் கலந்து கொண்டனர். "பல தலைமுறையினருக்கு அன்பையும் உணர்வுகளையும் பரிசாகக் கொடுத்த லதா சகோதரியிடம் இருந்து சகோதரியின் அன்பைப் பெற்றதை விட பெரிய பாக்கியம் என்ன இருக்க முடியும்," என்று பிரதமர் தமது உரையில் கூறினார். “நாட்டு மக்களுக்கும் அனைவருக்கும் இந்த விருதை சமர்ப்பிக்கிறேன். லதா சகோதரி மக்களுக்கு சொந்தமானவர் என்பது போல, அவர் பெயரில் எனக்கு வழங்கப்பட்ட இந்த விருது மக்களுக்கும் சொந்தமானது,” என்று அவர் தெரிவித்தார். லதா மங்கேஷ்கருக்கு புகழாரம் சூட்டிய பிரதமர், "சுதந்திரத்திற்கு முன்பு அவர் இந்தியாவுக்காக குரல் கொடுத்தார். மேலும், இந்த 75 ஆண்டுகால நாட்டின் பயணமும் அவரது குரலுடன் தொடர்புடையது," என்றார். "லதா அவர்கள் இசையை வணங்கினார், தேசபக்தி மற்றும் தேச சேவை அவரது பாடல்களால் உத்வேகம் பெற்றது", என்று கூறிய பிரதமர், "ஒரே பாரதம், உன்னத பாரதத்தின் மெல்லிசை வெளிப்பாடு போல் அவர் இருந்தார்", என்று கூறினார். “லதா அவர்களின் இசைக்குறிப்புகள் முழு நாட்டையும் ஒன்றிணைக்க பணியாற்றின. இந்தியாவின் கலாச்சார தூதராக உலகளவில் அவர் திகழ்ந்தார்”, என்று பிரதமர் கூறினார். மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819600
அமெரிக்காவின் நிலவியல் தொலை உணர்வு செயற்கைக்கோள் தகவல்களைப் பரிமாற்றம் செய்து கொள்வதற்கான இந்திய விண்வெளி ஆராய்ச்சி அமைப்பு மற்றும் அமெரிக்க புவியியல் ஆய்வு நிறுவனத்துக்கும் இடையே ஒத்துழைப்புக்கு மத்திய அமைச்சரவை ஒப்புதல்

அமெரிக்காவின் நிலவியல் தொலை உணர்வு செயற்கைக்கோள் தகவல்களைப் பரிமாற்றம் செய்து கொள்வதற்கான இந்திய விண்வெளி ஆராய்ச்சி அமைப்பு மற்றும் அமெரிக்க புவியியல் ஆய்வு நிறுவனத்துக்கும் இடையே ஒத்துழைப்புக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்த்து. இந்தப் புரிந்துணர்வு ஒப்பந்தம் 2016 ஜூலை 9 –ந்தேதி பெங்களூருவில் கையெழுத்தனாது. இந்தப் புரிந்துணர்வு ஒப்பந்தத்தின்படி அமெரிக்காவின் புவியியல் ஆய்வு அமைப்பின் லேண்ட்சாட் 7 மற்றம் 8 செயற்கைக்கோள்களின் தகவல்களை இந்தியாவில் இந்திய விண்வெளி ஆராய்ச்சி நிறுவனம் பெற்றுக்கொள்ள வகை செய்கிறது. அதேபோல அமெரிக்க புவியியல் ஆய்வு அமைப்பு இந்திய விண்வெளி ஆராய்ச்சி அமைப்பின் ரிசோர்ஸ்சாட் 2 –ன் தகவல்களை அமெரிக்க மண்டலத்தில் பெற்றுக் கொள்ள முடியும். பின்னணி: விண்வெளித்துறையின் இந்திய விண்வெளி ஆராய்ச்சி நிறுவனம் சிவில் பயன்பாட்டு விண்வெளி ஒத்துழைப்பு நடவடிக்கைகளைப் பல்வேறு அமெரிக்க அமைப்புகளுடன் இணைந்து மேற்கொண்டு வருகிறது. இந்த அமெரிக்க அமைப்புகளாவன: தேசிய ஏரோநாட்டிக்ஸ் மற்றும் விண்வெளி நிர்வாகம், தேசிய கடல்சார்ந்த மற்றும் காற்று மண்டலம் சார்ந்த நிர்வாகம், அமெரிக்க புவியியல் ஆய்வு நிறுவனம். லேண்ட்சாட் தொடர் செயற்கைக்கோள்களின் தகவல்கள் இந்திய விஞ்ஞானிகளால் இந்திய தொலை உணர்வுத் திட்டத்தின் தொடக்க காலத்தில் வெகுவாகப் பயன்படுத்தப்பட்டன. லேண்டசாட் செயற்கைக்கோள் தகவல்களை 1984 முதல் 2001 வரை இந்திய விண்வெளி ஆராய்ச்சி அமைப்பு அதன் சாத்நகர் தரை நிலையத்தின் மூலம் பெற்று வந்த்து. இந்திய விண்வெளி ஆராய்ச்சி நிறுவனம் லேண்ட்சாட் 8 தகவல்களை இந்தியாவில் நேரடியாகப் பெறுவதற்கு விருப்பம் தெரிவித்தது. அதேபோல இந்திய விண்வெளி ஆராய்ச்சி அமைப்பின் ரிசோர்ஸ்சாட் இரண்டு செயற்கைக்கோள் தகவல்களை அமெரிக்காவில் நேரடியாகப் பெற விருப்பம் தெரிவித்திருந்தது. இந்த 2 அமைப்புகளின் பரஸ்பர தகவல் பரிவர்த்தனைக்கான வேண்டுகோளை உறுதி செய்யும் வகையில் இந்தப் புரிந்துணர்வு ஒப்பந்தம் கையெழுத்தானது.
டிஜிட்டல் முறையில் ராம்சரிதமானஸ் – பிரதமர் வெளியீடு

அகில இந்திய வானொலி நிலையம் உருவாக்கிய ராம்சரிதமானசின் டிஜிட்டல் முறையிலான குறுந்தகடுகளை பிரதமர் திரு. நரேந்திர மோடி இன்று வெளியிட்டார். இசையின் மூலம் உருவாக்கப்பட்ட இந்த குறுந்தகடுகளைப் பற்றி குறிப்பிட்ட பிரதமர் திரு. நரேந்திர மோடி இவற்றை உருவாக்கிய கலைஞர்களின் முயற்சிகளை பாராட்டினார். இது இசைக்கு அளிக்கப்பட்ட பெருமை மட்டுமல்லாமல் நமது பாரம்பரியம் மற்றும் கலாச்சாரம் ஆகியவற்றிற்கும் பெருமை சேர்க்கிறது என்று அவர் அப்போது கூறினார். ராம்சரிதமானஸ் மாபெரும் காப்பியம் என்று குறிப்பிட்ட பிரதமர் இது இந்தியாவின் பெருமையை விளக்குகிறது என்று கூறினார். உலகின் பல்வேறு பகுதிகளுக்கு இந்தியர்கள் பயணம் மேற்கொண்டார்கள் என்றும் அவர்கள் வழித்தோன்றல்கள் ராம்சரிதமானஸ் மூலம் இந்தியாவுடனான தங்கள் பிணைப்பை தொடர்ந்து தக்க வைத்தனர் என்றும் பிரதமர் குறிப்பிட்டார். மக்களிடையே விழிப்புணர்ச்சியை ஏற்படுத்தி, தகவல்களை அளித்து மக்களை ஒன்றிணைக்கும் முயற்சியில் ஈடுபட்டுள்ள அகில இந்திய வானொலியின் பங்கை அவர் பாராட்டினார். அகில இந்திய வானொலி பல்வேறு கலைஞர்களின் படைப்புகளை சுமார் 9 லட்சம் மணித்துளிகள் அளவிற்கு ஏராளமான ஒலி நாடா வடிவில் கொண்டுள்ளது என்ற தகவல் தனக்கு தரப்பட்டதாக பிரதமர் அப்போது தெரிவித்தார். இவை விலை மதிப்பற்றவை என்று குறிப்பிட்ட பிரதமர் இந்த திரட்டுக்களை ஆவணமாக மாற்ற வேண்டும் என்றும் அவர் கேட்டுக் கொண்டார். மத்திய தகவல் மற்றும் ஒலிப்பரப்புத்துறை அமைச்சர் திரு. அருண் ஜேட்லி மற்றும் பிரசார் பாரதியின் தலைவர் திரு. சூரியபிரகாஷ் ஆகியோர் இந்நிகழ்ச்சியில் கலந்து கொண்டனர்.